Diari Oficial de la Generalitat Valenciana


Sumari del DOGV 7076, del 26-07-2013 (2013/7165)

Notificació de l'inici de revisió de la classificació empresarial i del tràmit d'audiència. Expedient número O/02350/2011/1.
----------------------------------------------------------------------------------------------------------------------------

### Dades del document

Número de DOGV
:   7076

Data del DOGV
:   26-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7165


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'inici de revisió de la classificació empresarial i del tràmit d'audiència. Expedient número O/02955/2011/1. [2013/7165]  
S'ha intentat la notificació expressa a la persona interessada, en els termes i procediments previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i com que no s'ha pogut practicar, en virtut del que disposa l'article 59.5 de la Llei 30/1992, de 26 de novembre, adés esmentada, per mitjà del present anunci se li notifica l'inici de l'expedient de revisió de la classificació i del tràmit d'audiència, d'acord amb l'article 70.2 del Text Refós de la Llei 30/2007, de Contractes del Sector Públic.   
  
«Interessat:  
Expedient núm.: O/02145/2011/1.  
Empresa: Espacios y Construcciones Costa Valencia, SL.  
NIF/CIF: T98240081.  
Domicili Ronda Gugliemo Marconi, 11, local 8, PQ Tecnológico.  
Població i CP: Paterna 46221.  
Ref.: SUB/SCC/as/mmjf  
Assumpte: inici expedient de revisió de la classificació i tràmit d'audiència.  
L'empresa Espacios y Construcciones Costa Valencia, SL, es troba classificada com a empresa contractista d'obres per Acord de la Comissió de Classificació i Registres, de data 10 de març de 2011.  
L'article 70.2 del Text Refós de la Llei de Contractes del Sector Públic, disposa que, per a la conservació de la classificació, les empreses classificades hauran de justificar-ne anualment el manteniment de la solvència econòmica i financera, i hauran d'aportar la corresponent documentació actualitzada en els termes establits reglamentàriament.  
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, en data 12.12.2012 es va formular requeriment a l'empresa a fi que, en el termini dels 10 dies hàbils següents a la recepció, presentarà la declaració responsable justificativa del manteniment de la seua solvència econòmica i financera, acompanyada dels comptes anuals corresponents a l'últim exercici comptable, i del justificant de la seua presentació en el Registre Mercantil o oficial que corresponga a l'empresa, amb l'advertència que, de no fer-ho així, s'iniciaria expedient de revisió de la classificació de l'empresa.  
Intentada la notificació expressa a l'interessat en els termes i procediments previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i atés que no s'ha pogut dur a terme, en virtut del que disposa l'article 59.5 de l'esmentada Llei 30/1992, de 26 de novembre, es publica edicte en el Diari Oficial de la Comunitat Valenciana de 08.05.2013, i així consta acreditat en l'expedient.  
Transcorregut el termini establit per a presentar l'esmentada documentació sense que tal presentació s'haja efectuat, correspon iniciar l'expedient de revisió de la classificació atorgada a l'empresa, d'acord amb el que establix l'article 4 del Reial Decret 817/2009 abans citat, i en virtut d'això esta Secretaria ha adoptat el següent acord:  
Primer: iniciar d'ofici l'expedient de revisió de les classificacions atorgades a l'empresa per acord de 10 de març de 2011, de la Comissió de Classificació i Registres, de la Junta Superior de Contractació Administrativa de la Generalitat, pels motius expressats en este acord.  
  
Segon: Donar audiència a l'empresa i a qualssevol persones interessades en el procediment, per un termini de quinze dies hàbils, a comptar des de l'endemà de la notificació del present acord, a fi que hi puguen formular les al·legacions o presentar els documents que estimen pertinents per a la defensa dels seus drets».  
I perquè servisca de notificació a l'interessat s'expedix este edicte.  
  
  
València, 24 de juny de 2013.- La subsecretària: Carmela Cots Soler.